Vyhodnotenie pripomienkového konania

Spôsob pripomienkového konania:	bežný

Zoznam oslovených subjektov:
podpredseda vlády SR pre európsku integráciu, ľudské práva a menšiny, podpredseda vlády SR a minister financií SR, podpredseda vlády SR a minister spravodlivosti SR, podpredseda vlády SR, minister hospodárstva a minister pre správu a privatizáciu národného majetku SR, Ministerstvo dopravy, pôšt a telekomunikácií SR, Ministerstvo vnútra SR, Ministerstvo hospodárstva SR, Ministerstvo financií SR, Ministerstvo kultúry SR, Ministerstvo obrany SR, Ministerstvo školstva SR, Ministerstvo zdravotníctva SR, Ministerstvo výstavby a regionálneho rozvoja SR, Ministerstvo spravodlivosti SR, Ministerstvo práce, sociálnych vecí a rodiny SR, Ministerstvo pôdohospodárstva SR, Ministerstvo životného prostredia SR, Úrad vlády SR - sekcia Inštitút pre aproximáciu vzdelávania, sekcia kontroly, Generálna prokuratúra SR, Najvyššie súd SR, Národný bezpečnostný úrad SR, Národná banka Slovenska, Najvyšší kontrolný úrad SR, Správa štátnych hmotných rezierv SR, Úrad priemyselného vlastníctva SR, Úrad pre verejné obstarávanie SR, Úrad pre štátnu službu SR, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Štatistický úrad SR, Protimonopolný úrad SR

Počet oslovených subjektov:		30	
Zaslali do stanoveného termínu:	  	23
Zaslali po termíne:				2
Vôbec nezaslali:				5
Subjekty, ktoré nemali pripomienky:	20

Počet vznesených pripomienok:		7
Počet akceptovaných:			3	
Počet neakceptovaných:			4

Rozporové konanie:		žiadne

       

Rezort	Pripomienka	Typ	Vyh	Spôsob vyhodnotenia	
Úrad vlády SR	Navrhuje nahradiť  v čl. 11 bod 9 spojenia “zrýchleným postupom“ a “čo najskôr“ konkrétnym termínom, v čl. 15 ods. 1 písm. c) nahradiť spojenie “vo veľkom rozsahu“ konkrétnejším vyjadrením, v čl. 44 navrhuje nahradiť spojenie “najrýchlejším možným spôsobom“ konkrétnym termínom. Navrhuje definovať pojem “dobré služby“ z čl. 35 a 36 bod  1.

	O

	N

     

       	Tieto návrhy nemožno akceptovať, nakoľko ide iba o slovenský preklad už prijatého Druhého protokolu, a teda zmeny len v slovenskom texte už nie je možné vykonať. V tejto fáze (proces ratifikácie) nie je možné meniť po obsahovej stránke text predmetného protokolu, a preto nie je možné definovať v jeho  texte spojenie “dobré služby“. Kodifikácia pravidiel o dobrých službách je obsiahnutá v Dohovore o mierovom riešení medzinárodných sporov, (Haag, 18. októbra 1907), č.5/1930 Sb., ktorého je SR  zmluvnou stranou.
	
Ministerstvo financií SR 	1.v návrhu uznesenia vlády SR chýba v úlohe pre ministra spravodlivosti konkrétne stanovený termín na jej vykonanie,
2. v čl. 29 ods. 4 písm. b) slovenského textu druhého protokolu navrhuje nahradiť spojenie “ príjmov zo závetov od“ spojením “... alebo odkazov od“
3. v čl. 35 ods. 1 odporúčajú zvážiť preklad “.....shall lend their good officies“ spojením “..musia poskytnúť svoje právoplatné (oficiálne) kancelárie (úrady)...“. 

	  O

  O

   O
   	       N 

       A

       N

  	1.ustanovenia čl. 15 ods. 2 druhého protokolu o kriminalizácii  činov uvedených v odseku 1 budú premietnuté do rekodifikácie Trestného zákona, ktorej pôvodný termín bol odložený. Nie je v kompetencii ministra zahraničných vecí stanovovať termín pre zabezpečenie splnenia tejto úlohy. Vláda v Pláne legislatívnych úloh vlády na rok 2003 stanovila nový termín predloženia návrhu zákona NR SR na december 2003.
2. akceptovaná
3.Tento návrh nie je možné akceptovať, keďže pojem “good officies“ je  zaužívaným výrazom v medzinárodnom práve, pričom sa prekladá ako “dobré služby“ a je jedným zo spôsobov urovnávania medzinárodných sporov. Kodifikácia pravidiel o dobrých službách je obsiahnutá v Dohovore o mierovom riešení medzinárodných sporov,(Haag, 18. októbra 1907), č.5/1930 Sb., ktorého sme zmluvnou stranou.
	
Ministerstvo spravodlivosti SR	1. Navrhovaná zmluva je podľa názoru MS SR podľa článku 7 ods.5 Ústavy SR, ktorá má prednosť pred zákonmi (v dôsledku čl. 16 ods. 2, čl. 17 ods.1, 2, čl. 18, čl. 20). V tomto smere preto navrhuje upraviť návrh uznesenia vlády SR a návrh uznesenia NR SR a súčasne doplniť do materiálu doložku prednosti medzinárodnej zmluvy pred zákonmi, a v predkladacej správe a v dôvodovej správe vypustiť tvrdenie, že nejde o zmluvu s prednosťou pred zákonmi a nahradiť o zdôvodnením, že ide o medzinárodnú zmluvu s prednosťou pred zákonmi podľa čl. 7 ods. 5 Ústavy SR
	O

	N

	Podľa MZV SR nejde o založenie ľudského práva alebo základnej slobody týmto protokolom. Článkom 17 ods. 2 sa síce garantuje právo na spravodlivý proces, avšak v súlade s vnútroštátnym a medzinárodným právom. Druhým protokolom sa nezakladá nové právo pre určité osoby, iba sa preberá právo, ktorým by už fyzické osoby disponovali na základe skutočnosti, že SR je zmluvnou stranou Európskeho dohovoru o ochrane ľudských práv a základných slobôd. Okrem iného je právo na spravodlivý proces všeobecnou zásadou akceptovanou slovenským  ako i medzinárodným trestným právom. Ustanovenia čl. 16 ods. 2 písm. b) sa vzťahujú na občanov štátu, ktorý nie je stranou Druhého protokolu (teda nie na SR). Článok 17 ods. 1 síce upravuje procesný postup, ale nezakladá priamo práva alebo povinnosti pre fyzické alebo právnické osoby. Z ustanovení tohto článku vznikajú záväzky výhradne pre štát ako taký. Články 18, 20 nezakotvujú priamo práva alebo povinnosti pre fyzické alebo právnické osoby. Z ustanovení tohto článku vznikajú záväzky výhradne pre štát ako taký.
	
Ministerstvo kultúry SR	1. navrhlo doplniť do dôvodovej správy (všeobecnej časti) zák. č. 115/1998 Z. z. o múzeách  a galériách a o ochrane predmetov múzejnej hodnoty a galerijnej hodnoty v znení neskorších predpisov, zák. č. 416/2002 Z. z. o navrátení nezákonne vyvezených kultúrnych predmetov. 
	O

	A

     

       		
Ministerstvo školstva SR	1. štylistické 	O	       A       

Vysvetlivky k skratkám v tabuľke:

Z- 	zásadná
O- obyčajná
A- 	akceptovaná
C- čiastočne akceptovaná
N- neakceptovaná